**Liturgijsko-pastoralni listić**

**župe Gospe Brze Pomoći – Sl. Brod 1**

**travanj - kolovoz 2023.**

++++++++++++++++++++++++++++++++++++++++++++++++

**Slika 1.**

*Svaki put kad naviještamo Isusa da je uskrsnuo, ne propagandom ili prozelitizmom, nego s poštovanjem i ljubavlju, kao najljepši dar za dijeljenje, kao tajnu radosti, tada Isus još više prebiva u nama.*

Iz homilije pape Franje na Vazmeni ponedjeljak

Otkriće praznog groba navodi žene da požure i pobjegnu kako bi njegovim učenicima priopćile radosnu vijest, primijetio je Papa, a zatim im Isus ide u susret dok su bile na putu. Upravo kad su krenule objaviti ovaj navještaj, u susret im dolazi Isus. Zapazimo ovo dobro: Isus ih susreće dok idu da ga navijeste. Ovo je lijepo: *kada naviještamo Gospodina, Gospodin dolazi k nama*.

Ponekad mislimo da je način da ostanemo blizu Boga da ga držimo uza sebe, ali to može biti i iz vlastitog straha da nas ljudi ne mogli osuđivati, kritizirati ili izazivati, a mi iz ne znanja na neka pitanja ili provokacije ne bismo znali kako odgovoriti. Umjesto toga, Papa je pojasnio da moramo izaći i navještaji o Gospodinu.

Gospodin dolazi dok ga se naviješta. Na putu naviještanja uvijek ćeš naći Gospodina. Naviještaj Gospodina i susrest ćeš ga. Traži Gospodina i susrest ćeš ga. Uvijek u pokretu, to nas uče žene: Isusa susreću svjedočeći za njega. Stavimo ovo u svoje srce: Isusa susrećemo svjedočeći za njega.

Razmislimo još malo o ženama iz Evanđelja, napomenuo je Sveti Otac u molitvi, tamo je bio zapečaćeni kamen, a one unatoč tome idu na grob. Postojao je cijeli grad koji je vidio Isusa na križu, a one su unatoč tome otišle u grad da navijeste da je živ.

Kada susrećemo Isusa, nikakva nas prepreka ne može spriječiti da ga naviještamo. Ako, pak, njegovu radost zadržimo za sebe, možda je to zato što ga zapravo još nismo susreli.

Papa Franjo

Vazmeni ponedjeljak, 10. travnja 2023.

Izvor: https://www.vaticannews.va/hr/papa/news/2023-04/papin-nagovor-molitvu-kraljice-neba-uskrsni-ponedjeljak.html

**16. 4. – Druga Vazmena („bijela“ nedjelja)– Nedjelja Božjeg milosrđa**

Sv. mise su po redovitom nedjeljnom rasporedu. Litanije Božjeg milosrđa prije sv. misa. Taj dan imamo povlasticu primiti potpuni ili djelomični oprost. Za potpuni oprost, uz prethodnu ispovijed, sv. pričest te molitvu na nakanu Sv. Oca, potrebno je u bilo kojoj crkvi sudjelovati u pobožnosti u čast Božjeg milosrđa pred Presvetim (izloženim ili u tabernakulu), kajući se za svoje grijehe, ili barem izmoliti pred Presvetim Vjerovanje i Oče naš, dodajući zaziv: *Isuse milosrdni, uzdam se u te!* Za djelomični oprost potrebno je da vjernik upravi milosrdnom Isusu neki od pobožnih zaziva koji su od Crkve odobreni za javnu pobožnost.

**22. 4., subota –** Smotra dječjih crkvenih zborova „**Zlatna harfa“**, sudjeluje i naš dječji zbor s voditeljicom s. Cecilijom Kolarić.

**25. 4. Sv. Marko i 7. utorak sv. Antunu Padovanskom**

Svete mise kao svagdanom. Uz večernju sv. misa u 18,30 sati bit će blagoslovna molitva za blagoslov polja. Nakon pričesti molitva sv. Antunu.

**Trodnevnica za nedjelju Dobrog Pastira**

Slika 2

27. 4., četvrtak u 18, 30 sati – 1. dan – predvodi župni vikar. Sv. misu animira zbor mladih župe. U sklopu sv. mise bit će svjedočanstvo o pozivu naših časnih sestara. Nakon sv. mise euharistijsko klanjanje.

28. 4., petak u 18,30 sati – 2. dan – predvodi fra Ivan Crnković. Misu animira dječji zbor župe, a svjedočanstvo imaju sjemeništarci iz franjevačkog sjemeništa u Sl. Brodu.

29. 4., subota u 8,30 sati – predvodi župnik. Završetak trodnevice.

**30. 4. Nedjelja Dobrog Pastira**

Sv. mise su po redovitom rasporedu. Na sv. misama u 9 i 11 svjedočanstvo o pozivu imaju bogoslovi iz bogoslovnog sjemeništa u Đakovu.

**Svibanjske pobožnosti (1. - 30. svibnja)**

Kao marijanska župa častimo Gospu i kroz mjesec svibanj molimo krunicu. Nakon krunice slijede Lauretanske litanije, nakon čega se nastavlja sv. misa. Potičemo roditelje, osobito prvopričesnika da dođu s djecom na krunicu.

**2. svibnja, utorak – susret roditelje PRVOPRIČESNIKA** u 18,00 sati.

**4. 5. sv. Florijan, mučenik i zaštitnik vatrogasaca** sv. misa za vatrogasce u 18,30 sati.

**5. svibnja – Prvi petak**

Klanjanje na čast Presvetom Srcu Isusovu pola sata nakon svetih misa.

**6. svibnja – Prva subota -** Dan molitve za nova duhovna zvanja

**7. svibnja- Peta Vazmena Nedjelja**

**8. svibnja – Hodočasnički dan Gospi Brze Pomoći**

Svete mise za sve hodočasnike po redovitom rasporedu. Središnju misu predslavi mons. Antun Škvorčević, požeški biskup. Ostale mise u 7 i 9 predvode don Ante Vrcić, župni vikar u župi sv. Josipa radnika, Šibenik. Popodnevne mise u 17 i 19 sati.

Slika 3

**9. svibnja – susret župnika s roditeljima KRIZMANIKA** u 18,00 sati.

**Trodnevnica za Prvu Pričest, 10. – 12. svibnja**

Trodnevnica za prvopričesnike i njihove roditelje bit će na svetim misama u 18:30. Prvi dan će biti obnova krsnih obećanja, drugi dan će biti proba s neposvećenim hostijama, a treći sveta ispovijed. Za roditelje će biti mogućnost za ispovijed sva tri dana uz sv. misu.

**13. svibnja, subota, Prva pričest**

Prvopričesničko slavlje započinje u 10,30 sati. Potrebno biti pola sata ranije radi manje gužve.

**16. svibnja, sv. Ivan Nepomuk, zaštitnik grada**

**Trodnevnica uoči Krizme, 17. – 19. svibnja**

Prvi dan, srijeda u 18,30 sati, sv. misu predvodi župnik na kojoj će biti obnova krsnih obećanja. Drugi dan, četvrtak u 18,30 sati, sv. misu predvodi jedan od oca franjevaca. Treći dan, petak u 18,30 sati, sv. misu predvodi kapelan. Taj dan je ispovijed za krizmenike i kumove.

**20. svibnja, subota, Sveta Potvrda**

Sveta misa započinje u 10,30 sati. Potrebno biti pola sata ranije u katehetskom centru. Ovogodišnji krizmatelj će biti mons. Ivan Ćurić, pomoćni biskup đakovačko – osječki.

**27. svibnja, Dan župnog zajedništva**

Na zajednički izlet pozivaju se svi koji cijelu godinu pomažu župi kroz svoj angažman: čitanje, kupljenje milostinje, ministranti, veliki i mali zbor, zbor mladih, volonteri, žene koje čiste centar, prave kolače za „osmi“, ovogodišnji prvopričesnici i krizmanici i njihovi roditelji. Potvrditi svoje sudjelovanje treba najkasnije tjedan dana prije izleta (do 20. svibnja). Ove godine se ide u Gornje Močile i Sijekovac, gdje nam je domaćin vlč. Ivan Tolj sa svojim župljanima. Tamo ćemo s domaćinima imati svetu misu.

**28. svibnja, Duhovi ili Pedesetnica**

Završetak uskrsnog vremena. Svete mise po redovitom rasporedu. Taj daj je i oproštaj s našim đakonom vlč. Antoniom Pekićem kojem završava đakonski praktikum u našoj župi. Crkveni god u Malom Parizu.

**Posljednja misa u 17 sati**. Od 4. lipnja do 27. kolovoza nedjeljom će biti 4 svete mise u: 7, 9, 11 i 19 sati. Od 3. rujnu vraća se ponovno sv. misa u 17 sati.

**30. svibnja, utorak, Dan državnosti, misa za Domovinu**

Svečanu sv. misu za Domovinu upriličit ćemo ujutru u 8,30 sati. Taj dan molimo predzadanji utorak od 13 utoraka sv. Antunu. Također taj dan završavaju svibanjske pobožnosti.

**2. lipnja, Prvi petak**

Klanjanje poslije svetih misa uz mogućnost ispovijedi.

**3. i 4. lipnja župno hodočašće u Temišvar, Rumunjska**

**4. lipnja – Presveto Trojstvo**

Sv. mise po redovitom rasporedu. Crkveni god u franjevačkoj crkvi gdje su sv. mise po nedjeljnom rasporedu.

**8. lipnja – Tijelovo i hodočasnički dan Gospi Brze Pomoći**

Radi poklapanja svetkovine i Gospinog dana neće biti uobičajeni hodočasnički dan. Svete mise su 7, 9, 11 i 17 sati. U 18 sati kreće tijelovska procesija iz „male crkve“ prema samostanu.

Slika 4

**13. lipnja, utorak – sv. Antun Padovanski**

Svete mise u 8,30 i 18,30 sati. Na večernjoj misi blagoslov djece i ljiljana. Crkveni god u Podvinju.

**14. lipnja, srijeda – blagoslov kipa i dvorištu u BIOS-u**

Završeno dvorište i kip u Bračnom i obiteljskom savjetovalištu blagoslovit će đakovačko-osječki nadbiskup mons. Đuro Hranić.

**16. lipnja, petak – svetkovina Presvetog Srca Isusova**

Sv. mise su po redovitom tjednom rasporedu. Prije i za vrijeme sv. mise mogućnost za svetu ispovijed.

**17. lipnja, subota – Bezgrešno Srce Marijino**

Sveta misa u 8,30 sati. Crkveni god na Budainci.

**18. lipnja – Te Deum**

Na sv. misama u 9 i 11 slavit ćemo mise zahvalnice u zahvalu Bogu za proteklu školsku i katehetsku godinu.

**24. lipnja – sv. Ivan Krstitelj**

**27. lipnja do 4. srpnja** – ministranti na moru u ministranskom kampu u Zatonu

**29. lipnja, četvrtak – svetkovina sv. Petra i Pavla**

Svećeničko ređenje u našoj u nadbiskupiji u Đakovu. Red prezbiterata primit će naš đakon Antonio Pekić. Svi koji želite poći, u osobnom aranžmanu.

**1. srpnja – Prva subota**

Dan molitve za nova duhovna zvanja

**7. srpnja – Prvi petak**

Pobožnost prvih petaka, bit će upriličeno euharistijskim klanjanjem nakon svetih misa. Za vrijeme sv. mise mogućnost svete ispovijedi.

**8. srpnja – hodočasnički dan Gospi Brze Pomoći**

O detaljima pogledati na prigodnom plakatu.

**9. srpnja, nedjelja – Mlada misa** vlč. Antonija Pekića, našeg đakona

**11. srpnja – sv. Benedikt, zaštitnik Europe**

**13. srpnja, spomendan Majke Božje Bistričke**

**20. srpnja – sv. Ilija, prorok – zaštitnik nadbiskupije**

**25. srpnja – sv. Jakov, apostol**

**26. srpnja – sv. Joakim i Ana, Isusovi djed i baka**

Večernja sveta misa u 19 sati u kapeli sv. Ane u Tvrđavi. Sv. misu prikazujemo za sve parove koji mole za dar roditeljstva.

**4. kolovoza – Prvi petak**

Pobožnost prvog petka na sv. misa u 8,30 i 18,30 sati, a nakon misa euharistijsko klanjanje. Za vrijeme mise mogućnost svete ispovijedi.

**5. kolovoza – Prva subota**

Dan molitve za nova duhovna zvanja

**6. kolovoza, nedjelja – Preobraženje Gospodinovo**

Svete mise po ljetnom rasporedu.

**8. kolovoza, utorak – hodočasnički dan Gospi Brze Pomoći**

Svete mise na Gospin dan predvode ovogodišnji mladomisnici.

**10. kolovoza, četvrtak – sv. Lovro, đakon i mučenik**

Obje sv. mise u 8,30 i 18,30 sati na groblju u grobljanskoj kapeli koja je posvećena ovom svecu. Nakon sv. mise mogućnost pojedinačnog blagoslova grobova.

Slika 5

**15. kolovoza, utorak – svetkovina „Velike Gospe“**

Svete mise u 7, 9, 11 i 19 sati.

**16. kolovoza, srijeda – sv. Stjepan Ugarski, suzaštitnik župe**

**21. kolovoza – 3. rujna – upis djece na župnu katehezu**

U ovom periodu bit će prilika za upis djece na župnu katehezu. Svi su pozvani upisati se, od 1. osnovne do 2. srednje u župni ured. Prijaviti se mogu djeca sama ili s roditeljima. Župni ured radi svaki dan (radno vrijeme vidjeti na vratima ureda ili na web stranici).

slika 6 (preko cijele stranice)

*Gospodine, kome da idemo? Ti imaš riječi života vječnoga! I mi vjerujemo i znamo: ti si Krist Sin Božji, aleluja.*

evanđeoski hvalospjev iz Jutarnje molitve, časoslov 21. t. k. g